31994L0060
L 365/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/60/EО НА ЕВРОПЕЙСКИЯ ПАРЛАМЕНТ И НА СЪВЕТА
от 20 декември 1994 година
относно четиринадесето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100a от него,
като взеха предвид предложението на Комисията (1),
като взеха предвид становището на Икономическия и социален комитет (2),
в съответствие с процедурата, предвидена в член 189б от Договора (3),
като имат предвид, че следва да се приемат мерки за изграждането на вътрешния пазар; като имат предвид, че вътрешният пазар е пространство без вътрешни граници, в което е гарантирано свободното движение на стоки, хора, услуги и капитал;
като имат предвид, че работата по изграждането на вътрешния пазар би трябвало също да подобрява постепенно качеството на живот, опазване здравето на хората и безопасността на потребителите; като има предвид, че предлаганите в настоящата директива мерки, съответстват на Резолюция на Съвета от 9 ноември 1989 г. относно бъдещите приоритети за нов подем на политиката за защита на потребителите (4);
като имат предвид, че Съветът и представителите на правителствата на държавите-членки, заседаващи в рамките на Съвета, приеха Решение 90/238/Евратом, ЕОВС, ЕИО (5) относно план за действие за периода от 1990 до 1994 г., в контекста на програмата „Европа срещу рака“;
като имат предвид, че веществата, които фигурират в приложение I към Директива 67/548/ЕИО на Съвета (6) и са класифицирани като канцерогенни от категория 1 или 2 могат да причинят рак; като имат предвид, че с цел опазване здравето на човека, въпросните вещества и съдържащите ги препарати не могат да бъдат пускани на пазара за употреба от масовия потребител;
като имат предвид, че веществата, които фигурират в приложение I към Директива 67/548/ЕИО и са класифицирани като мутагенни от категория 1 или 2 могат да причинят наследствено генетично увреждане; като имат предвид, че с цел опазване здравето на човека въпросните вещества и съдържащите ги препарати не могат да бъдат пускани на пазара за употреба от масовия потребител;
като имат предвид, че веществата, които фигурират в приложение I към Директива 67/548/ЕИО и са класифицирани като токсични за репродукцията в категория 1 или 2 могат да причинят малформации по рождение; като имат предвид, че с цел опазване здравето на човека въпросните вещества и съдържащите ги препарати не могат да бъдат пускани на пазара за употреба от масовия потребител;
като имат предвид, че от съображения за прозрачност и яснота, въпросните вещества следва да се обозначават въз основа на общоприета номенклатура - за предпочитане тази на IUPAC (Международния съюз по чиста и приложна химия); като имат предвид, че приложение I към Директива 67/548/ЕИО („Списък на опасните вещества“) се актуализира редовно чрез привеждането му в съответствие с техническия прогрес; като имат предвид, чеКоми сията ще представи на Европейския парламент и Съвета не по-късно от шест месеца след публикуването на приведения в съответствие към техническия напредък списък в Официален вестник на Европейските общности предложение за директива, уреждаща веществата, класифицирани за първи път като канцерогенни в категории 1 и 2, мутагенни в категории 1 и 2 и токсични за репродукцията категории 1 и 2 с цел актуализиране на настоящата директива;
като имат предвид, че въпросното предложение на Комисията, ще вземе под внимание рисковете и предимствата на новокласифицираните вещества, както и правните разпоредби на Общността относно анализа на риска;
като имат предвид, че приложение I към Директива 67/548/ЕИО определя за тези вещества отделни пределни стойности на концентрация, а при липса на такива, таблица VI от приложение I към Директива 88/379/ЕИО на Съвета (7) въвежда общи пределни стойности на концентрация, които се прилагат за въпросните вещества, съдържащи се в препаратите;
като имат предвид, че креозотът, както е определен в приложението към настоящата директива може да увреди здравето поради съдържащите се в него познати канцерогени; като имат предвид, че по същите причини трябва да бъдат ограничени използването на креозот за обработката на дърво и търговията и употребата на третирано с креозот дърво;
като имат предвид, че някои от компонентите на креозота са трудно разградими и вредни за определени организми в околната среда; като имат предвид, че въпросните компоненти могат да бъдат въведени в околната среда вследствие употребата на обработено дърво;
като имат предвид, че някои хлорирани разтворители представляват опасност за здравето и не трябва да се предлагат на масовия потребител във вещества и препарати;
като имат предвид, че предвидените в настоящата директива ограничения за използването на креозот в обработката на дърво, предлагането на пазара и употребата на обработеното с креозот дърво и хлорираните разтворители отчитат сегашния етап на развитие на научното познание и технологиите по отношение на по-безопасни алтернативи;
като имат предвид, че вече приетите от някои държави-членки ограничения за предлагането на пазара и употребата на горепосочените вещества или препарати, които ги съдържат, пряко засягат изграждането и функционирането на вътрешния пазар; като имат предвид, че това налага необходимостта от сближаване на законодателствата на държавите-членки в тази област и следователно от изменение на приложение I към Директива 76/769/ЕИО на Съвета (8);
като имат предвид, че настоящата директива не засяга законодателството на Общността, за определяне на минимални изисквания за защита на работниците, съдържащи се в Директива 89/391/ЕИО на Съвета (9) и базираните на нея специални директиви, и по-конкретно Директива 90/394/ЕИО (10),
ПРИЕХА НАСТОЯЩАТА ДИРЕКТИВА.
Член 1
Приложение I към Директива 76/769/ЕИО се изменя, както е посочено в приложението към настоящата директива.
Член 2
1. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, не по-късно от една година след датата на нейното приемане. Те незабавно информират Комисията за това.
Държавите-членки прилагат тези разпоредби, считано от 20 юни 1995 г.
2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 20 декември 1994 година.